**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Ikt.:TPH/12523-2/2020.

**153/2020.**

**HATÁROZAT**

**Tájékoztatás önkormányzati képviselő köztartozás-mentességéről**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

Tudomásul veszem, hogy a Nemzeti Adó- és Vámhivatal Szabolcs-Szatmár-Bereg Megyei Adó-és Vámigazgatósága 2020. november 17-én kelt levelében tájékoztatást küldött (1. sz. melléklet), mely szerint ……………….. önkormányzati képviselő a köztartozásmentes adózói adatbázisból **2020. november 10. napjával törlésre került**.

……………… adatbázisból való törlését követően kérelmezte újbóli felvételét az adatbázisba az adóhatóságnál, és a köztartozásmentes adózói adatbázis egyszerű lekérdezése alapján 2020. december 14. napján már ismét szerepelt az adatbázisban, az erről szóló igazolást a 2. számú melléklet tartalmazza.

**Megállapítom, hogy ………………... képviselőnek az adatbázisban szereplő igazolásából látható (2. sz. melléklet), hogy nem áll fenn köztartozása, így a jogszabály alapján méltatlansági eljárás megindításának a feltételei nem állnak fenn.**

**INDOKLÁS**

Magyarország helyi önkormányzatairól szóló 2011. évi CLXXXIX tv. (továbbiakban: Mötv.) 38.§ (4) bekezdése alapján „*az önkormányzati képviselő megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a kormányhivatalt.”*

A Nemzeti Adó- és Vámhivatal Szabolcs-Szatmár-Bereg Megyei Adó-és Vámigazgatósága 2020. november 17-én kelt levelében tájékoztatást küldött (1. sz. melléklet), mely szerint …………………….. képviselő a köztartozásmentes adózói adatbázisból **2020. november 10. napjával törlésre került**.

Az Mötv. tételesen állapítja meg a méltatlanság azon esetköreit, amelyek az Mötv. alapján a mandátum megszüntetését eredményezhetik, az Mötv. 38.§ (1) bekezdésének d) pontja alapján **méltatlanság miatt** a képviselő-testület határozatával megszünteti annak az önkormányzati képviselőnek a megbízatását, **akinek az állammal, önkormányzattal szemben- a lehetséges jogorvoslati eljárások kimerítését követően- köztartozása áll fenn** és azt az erről szóló **értesítés kézhezvételétől számított hatvan napon belül**- részletfizetés vagy fizetési halasztás esetén az ezt engedélyező határozat rendelkezéseinek megfelelően- nem rendezi.

Az adózás rendjéről szóló 2017. évi CL. törvény (továbbiakban: Art.) 260.§ alapján a köztartozásmentes adózói adatbázisba azok a képviselők kérhetik szerepeltetésüket, akik az alábbiaknak megfelelnek:

*„[Köztartozásmentes adózói adatbázis működtetése és közzététele]*

*(1) A köztartozásmentes adózói adatbázis az állami adó- és vámhatóság honlapján közzétett, az adózó nevét, elnevezését, adóazonosító számát tartalmazó nyilvántartás, amely azokat az adózókat tartalmazza, akik vagy amelyek a közzétételt megelőző hónap utolsó napján az alábbi együttes feltételeknek megfelelnek*

*a) nincs az állami adó- és vámhatóságnál nyilvántartott nettó tartozása, valamint köztartozása;*

*b)*

*c) az adózó nyilatkozata alapján az esedékes bevallási és befizetési kötelezettségének maradéktalanul eleget tesz vagy tett;*

*d) nem áll csődeljárás, végelszámolás, kényszertörlési, illetve felszámolási eljárás alatt;*

*e) csoportos általános forgalmi adóalanyiság esetén a csoportos általános forgalmi adóalanynak nincs általános forgalmi adó tartozása;*

*f) csoportos társasági adóalanyiság esetén a csoportos társasági adóalanynak nincs társasági adó tartozása;*

*g) adó megfizetésére kötelezettként lejárt esedékességű tartozása nincs.”*

Az idézett **jogszabályi rendelkezések alapján az állami adóhatóság nemcsak** abban az esetben **törli az adózót a köztartozásmentes adózói adatbázisból, amennyiben** nettó adótartozással, illetve **köztartozással rendelkezik**, **hanem egyéb esetekben is** (pl.: bevallási, kötelezettség teljesítésének elmulasztása), **ami nem eredményez méltatlanságot.**

A képviselő-testület **kizárólag abban az esetben szüntetheti meg** az Mötv. 38.§ (1) bekezdésének d) pontjában meghatározottakra figyelemmel méltatlanság miatt **a képviselő megbízatását, amennyiben köztartozása áll fent, és azt a korábban idézettek szerint 60 napon belül nem rendezi.**

……………… adatbázisból való törlését követően kérelmezte újbóli felvételét az adatbázisba az adóhatóságnál, és a köztartozásmentes adózói adatbázis egyszerű lekérdezése alapján 2020. december hónapban már ismét szerepelt az adatbázisban, az erről szóló igazolást a 2. számú melléklet tartalmazza.

**…………………………képviselőnek az adatbázisban szereplő igazolásából látható (2. sz. melléklet), hogy nem áll fenn köztartozása, így a jogszabály alapján méltatlansági eljárás megindításának a feltételei nem állnak fenn.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. december 17.

**Szőke Zoltán**

**polgármester**